Document ID: 32014R0628

KOMMISSIONENS GENNEMFØRELSESFORORDNING (EU) Nr. 628/2014
af 12. juni 2014
om ændring af forordning (EF) nr. 341/2007 for så vidt angår importkontingenter for hvidløg med oprindelse i Kina
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 187, litra a), og
ud fra følgende betragtninger:
(1)
Kommissionens forordning (EF) nr. 341/2007 (2) omhandler åbning og forvaltning af toldkontingenter for hvidløg og visse andre landbrugsprodukter importeret fra tredjelande.
(2)
I aftalen i form af brevveksling mellem Den Europæiske Union og Folkerepublikken Kina i henhold til artikel XXIV, stk. 6, og artikel XXVIII i den almindelige overenskomst om told og handel (GATT) 1994, for så vidt angår ændring af indrømmelserne i Republikken Bulgariens og Rumæniens lister i tilslutning til deres tiltrædelse af Den Europæiske Union (3), som er godkendt ved Rådets afgørelse 2014/116/EU (4), fastsættes en forhøjelse på 12 375 tons af Folkerepublikken Kinas tildeling i henhold til EU-toldkontingentet for hvidløg.
(3)
Forhøjelsen af toldkontingentet bør angives i bilag I til forordning (EF) nr. 341/2007. Da aftalen mellem Den Europæiske Union og Folkerepublikken Kina blev godkendt af Rådet den 28. januar 2014, bør importører have adgang til de forhøjede mængder fra den anden delperiode af importkontingentperioden 2014/2015.
(4)
Forordning (EF) nr. 341/2007 bør derfor ændres.
(5)
Foranstaltningerne i denne forordning er i overensstemmelse med udtalelse fra Komitéen for den Fælles Markedsordning for Landbrugsprodukter -
VEDTAGET DENNE FORORDNING:
Artikel 1
Ændring af forordning (EF) nr. 341/2007
Bilag I til forordning (EF) nr. 341/2007 erstattes af teksten i bilaget til nærværende forordning.
Artikel 2
Ikrafttræden
Denne forordning træder i kraft på tredjedagen efter offentliggørelsen i Den Europæiske Unions Tidende.
Den anvendes fra den 1. juli 2014.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 12. juni 2014.

Labels: 3
17
18
6